قاضی فیض محمد

قاضی فیض محمد صدیقی (انگریزی: Qazi Faiz Muhammad Siddiqi) (پیدائش: 23 نومبر 1908-وفات: 13 اکتوبر 1982) برطانوی ہندوستان میں پیدا ہونے والے پاکستان کے صوبہ سندھ کے ترقی پسند سیاسیت دان، کسان رہنما، وکیل، تحریک خلافت کے کارکن اور ادیب تھے۔

حالات زندگی
قاضی فیض محمد 23 نومبر 1908 کو قاضی نبی بخش کے گھر میں، سندھ کے ضلع نوشہرو فیروز کی تحصیل محراب پور کے شہر ہالانی میں پیدا ہوئے۔ انہوں نے ابتدائی تعلیم ہالانی میں حاصل کی۔ ثانوی تعلیم خیرپور اور نوشہرو فیروز سے حاصل کی۔ 1929 میں میٹرک پاس کی۔ 1935 میں بی ایس سی اور 1940 میں ایل ایل بی کا امتحان پاس کر کے نواب شاہ میں وکالت کا پیشہ اختیار کیا۔

سیاست کی ابتدا
قاضی نے بچپن میں ہی انگریزوں کی حکومت کے خلاف سیاست میں سرگرم حصہ لیا۔ گرفتار بھی ہوئے۔ انہوں نے 1928 میں سائمن کمشن کی مخالفت کی۔ ہندوستان چھوڑ دوتحریک کی ہمایت کی اور خلافت تحریک میں سرگرم رہے۔ پاکستان بننے کے بعد حیدر بخش جتوئی کی سرپرستی میں سندھ ہاری کمیٹی کے رکن بنے۔ اس کے علاوہ شیخ مجیب الرحمٰن کی عوامی لیگ پارٹی کے رکن بھی رہے۔ قاضی ترقی پسند سیاست دان کے علاوہ کسانوں کے رہنما،وکیل، مفکر اور ادیب بھی تھے۔ یہ کلاسیکی موسیقی کے شوقین تھے۔  اس نے 1940 ، 1940، 1957 اور 1972 میں سیاسی صورتحال کے حوالے سے جی ایم سید کو خطوط لکھے۔ انہوں نے کئی کتابیں لکھیں جن میں منھنجو خواب، دردن سندو داستان، منھنجو سفر اور دو  ناول جنسار، انجان قابل ذکر ہے۔ قاضی سیاسی، سماجی، ادبی اور تاریخی شعور رکھنے والی شخصیت تھے۔

وفات
قاضی فیض محمد 13 اکتوبر 1982ء کو انتقال کر گئے۔

حوالہ جات 

1908ء کی پیدائشیں
1982ء کی وفیات
ہندوستانی سیاستدان
پاکستانی سیاست دان
سندھی مصنفین
ضلع نوشہرو فیروز کی شخصیات